शेफ की कहानी: रोशन कालरा (सैफ) एक थ्री-स्टार मिशलिन शेफ हैं, जिसे न्यू यॉर्क के एक रेस्ट्रॉन्ट से इसलिए बाहर निकाल दिया गया था क्योंकि उन्होंने एक कस्टमर को पंच मारा था। उन्हें जबरन ब्रेक लेने को कहा जाता है और वह अपने बेटे अरमान (स्वर) और अलग हो चुकी पत्नी राधा मेनन (पद्म प्रिया) के साथ वक्त बिताने के लिए कोच्चि आ जाते हैं। यह ट्रिप उनके लिए काफी फायदेमंद साबित होता है, क्योंकि इस दौरान वह अपनी बिखरी हुई फैमिली को समेट पाने को एक अच्छी कोशिश करते हैं। उसे उसकी अपनी खूबियों और ताकत का एहसास दिलाने के मकसद से उसकी पत्नी उसे सलाह देती है कि उसे एक नई शुरूआत करनी चाहिए और इसी क्रम में अपना एक फूड ट्रक शुरू करना चाहिए।शेफ रिव्यू: साल 2014 में हॉलिवुड निर्देशक जॉन फैवरो ने शेफ से नाम से जो फिल्म बनाई थी और उसी फिल्म से प्रेरणा लेते हुए बॉलिवुड निर्देशक राजा कृष्णा मेनन ने सैफ अली खान के साथ बनायी है फिल्म 'शेफ' जो दर्शकों को जिंदगी की हकीकत से रूबरू कराने के साथ ही उनके दिल को छू लेती है। शेफ दो स्तर पर काम करती है। पहले स्तर पर फिल्म आपको पाक कला और खाने से जुड़े एक ऐसे सफर पर ले जाती है जहां फिल्म के नायक की खाने बनाने की कला देखकर आपका भी मन करेगा अपना ऐप्रन, चाकू और दूसरी चीजें लेकर सीधे किचन में जाने का और स्क्रीन पर दिखाए गए एक से एक मजेदार खाने को बनाने का जिसे देखते ही लोग ऊंगलियां चाटते रह जाएं। दूसरी और सबसे जरूरी कि यह फिल्म आपको एक बेहतरीन इमोशनल जर्नी पर ले जाएगी, जो बाप-बेटे के बीच कमजोर पड़ रहे रिश्ते को मजबूत करती दिख रही, जिनकी विचारधारा भले अलग है लेकिन उनके बीच की बॉन्डिंग इतनी मजबूत है और कि उसे तोड़ा नहीं जा सकता। रिश्ते की बनावट को इतनी बखूबी यहां हैंडल किया गया है कि कई बार आपकी आंखें नम हो जाएंगी।फिल्म 'शेफ' को-पैरेंटिंग यानी बच्चे के पालन-पोषण में मां-बाप दोनों का सहयोग जरूरी है, इस गुण की ओर भी ध्यान दिलाती है जो आज के शहरी समाज की एक अहम जरूरत बन गई है। फिल्म की कहानी सैफ अली खान के कंधों पर टिकी है। इस बार सैफ अपने शानदार अंदाज़ में पर्दे पर दिख रहे हैं, चाहे वह एक केयरिंग पिता के रोल में हों या फिर हज्बंड के रोल में जो रिश्तों की बेहतरी की कोशिश करते हुए आपको खूब जंचेंगे। पद्मप्रिया काफी आकर्षक दिख रही हैं। इतनी कम उम्र में स्वर अपनी पहचान बनाने में कामयाब नज़र आ रहे। शोभिता धुलिपाला (विनी) ने भी शानदार काम किया है जो कि रोशन की को-वर्कर और फ्रेंड हैं।यह फिल्म आपको फ़न से भरे एक ऐसे रोड ट्रिप पर ले जाएगी, जहां खाने और फैमिली पर खास फोकस है। यहां कुछ मजेदार मुकाबला भी दिखेंगे, लेकिन रितेश शाह के डायलॉग्ज़ स्मार्ट और हाजिर जवाब हैं। हालांकि, फिल्म थोड़ी धीमी नज़र आ रही और यह आपको ठीक वैसा ही लगेगा जैसे आप भूखे पेट लंच टेबल पर बैठे हों और भूख खत्म होने के बाद आपका ऑर्डर आपके सामने आया हो।तो कैसी है शेफ? भले शेफ की कहानी कई जगह आपको जानी-पहचानी सी लगे, लेकिन इस जर्नी को आप इंजॉय करेंगे। अब आप तय करें कि आप इस फिल्म को देखते हुए क्या खाना पसंद करेंगे। पॉपकॉर्न या फिर टेस्टी पास्ता, जिसे रोशन पल में बना लेते हैं।